Α΄ Εθνική ποδοσφαίρου ανδρών 1985-1986

Το **πρωτάθλημα της περιόδου 1985-86** ήταν το 27ο που διεξήχθη με μορφή εθνικής κατηγορίας και το 7ο από καταβολής του επαγγελματικού ποδοσφαίρου. Το κατέκτησε ο Παναθηναϊκός για 14η φορά στην ιστορία του και 11η φορά από την καθιέρωση της Α' Εθνικής, συγκεντρώνοντας 5 βαθμούς περισσότερους από τον δεύτερο ΟΦΗ.

## Πρωταθλητής
[thumb|right|167px|<center>'''Πρωταθλητής 1985–86<br>[Παναθηναϊκός (ποδόσφαιρο)|Παναθηναϊκός**</center>]]
**Παναθηναϊκός**
***Προπονητής**:  [[Πιετρ Πάκερτ]].
***Ποδοσφαιριστές**: <small>(Σε παρένθεση συμμετοχές/τέρματα)</small>
**Τερματοφύλακες: [[Αντώνης Μήνου|Μήνου]] (7), [[Νίκος Σαργκάνης|Σαργκάνης]] (24).
**Αμυντικοί: [[Νίκος Βαμβακούλας|Βαμβακούλας]] (21/1), [[Λύσανδρος Γεωργαμλής|Γεωργαμλής]] (15/1), [[Γιάννης Δοντάς|Δοντάς]] (11), [[Νίκος Καρούλιας|Καρούλιας]] (23), [[Γιάννης Κυράστας|Κυράστας]] (13), [[Κώστας Μαυρίδης (ποδοσφαιριστής)|Μαυρίδης]] (28/2), [[Νίκος Πατσιαβούρας|Πατσιαβούρας]] (9), [[Κώστας Ταράσης|Ταράσης]] (16/1).
**Μέσοι: [[Κώστας Αντωνίου|Αντωνίου]] (28/4), [[Βαγγέλης Βλάχος|Β.Βλάχος]] (12/3), Γεροθόδωρος (21), [[Βέλιμιρ Ζάετς|Ζάετς]] (19/5), [[Νίκος Καραβίδας|Καραβίδας]] (13/3), [[Σπύρος Λιβαθηνός|Λιβαθηνός]] (5), [[Χουάν Ραμόν Ρότσα|Ρότσα]] (21/3).
**Επιθετικοί:  [[Θανάσης Δημόπουλος|Θ.Δημόπουλος]] (8), [[Χρήστος Δημόπουλος|Χ.Δημόπουλος]] (19/8), Κάβουρας (9/2), [[Κώστας Μπατσινίλας|Μπατσινίλας]] (11/1), [[Δημήτρης Σαραβάκος|Σαραβάκος]] (29/15), [[Γρηγόρης Χαραλαμπίδης|Χαραλαμπίδης]] (20/7).

== Συμμετέχοντες ==

Λόγω έργων στο στάδιο της [[Στάδιο Νίκος Γκούμας|Νέας Φιλαδέλφειας]], η ΑΕΚ χρησιμοποίησε ως έδρα το [[Ολυμπιακό Αθλητικό Κέντρο Αθηνών "Σπύρος Λούης"|ΟΑΚΑ]] παράλληλα με τους Ολυμπιακό και Παναθηναϊκό, οι οποίοι είχαν ήδη μετακινηθεί εκεί πριν από έναν χρόνο. Η ύπαρξη κοινής έδρας για τους τρεις δημοφιλέστερους συλλόγους υπήρξε πρωτόγνωρη στην ελληνική ποδοσφαιρική ιστορία και θα λάμβανε χώρα επί δύο μόνο αγωνιστικές περιόδους. Κατά τη διάρκειά τους όμως και όποτε οι δύο από τους τρεις αγωνίζονταν εντός έδρας την ίδια ημέρα (κάθε δεύτερη, περίπου, αγωνιστική), κρίθηκε σκόπιμη για λόγους ασφαλείας, αλλά και ενδιαφέροντος, η μετάθεση της μίας αναμέτρησης για το Σάββατο. Ως συνέπεια, αυτό άρχισε να αποκτά τον χαρακτήρα της ''σταθερής'' "ποδοσφαιρικής" ημέρας όπως η Κυριακή, γεγονός το οποίο έγινε κανόνας μερικά χρόνια αργότερα για λόγους αύξησης της τηλεθέασης, όταν η τηλεοπτική μετάδοση αγώνων του πρωταθλήματος επεκτάθηκε σε εβδομαδιαία βάση.

== Γεγονότα ==
Η διοργάνωση σημαδεύτηκε από την υπόθεση δωροδοκίας με εμπλεκόμενο παράγοντα της ΑΕΚ και από τον εντοπισμό, για πρώτη φορά στο ελληνικό ποδόσφαιρο, παίκτη που είχε προβεί σε χρήση απαγορευμένης ουσίας.

=== Δωροδοκία από τον Χρυσοβιτσιάνο ===
Στις Σέρρες το Σάββατο 19 Απριλίου 1986, παραμονή του αγώνα [[Πανσερραϊκός (ποδόσφαιρο)|Πανσερραϊκός]] – [[Αθλητική Ένωση Κωνσταντινουπόλεως (ποδόσφαιρο)|ΑΕΚ]] για την προτελευταία αγωνιστική του πρωταθλήματος, ο γενικός αρχηγός των φιλοξενούμενων Γιάννης Χρυσοβιτσιάνος συνελήφθη με την κατηγορία ότι έπεισε τον πρώην κεντρικό αμυντικό Γιώργο Ρήγα, να δωροδοκήσει τους αντίπαλους ποδοσφαιριστές Μιχάλη Γαλατίδη, Γιώργο Σφακιανάκη και Γιάννη Αντωνιάδη. Σημειώνεται ότι ο Ρήγας είχε υπάρξει συμπαίκτης των δύο τελευταίων στην [[ΑΟ Νέα Καβάλα|Καβάλα]]. Η αναμέτρηση ήταν εξαιρετικά κρίσιμη τόσο για την τοπική ομάδα για την αποφυγή του υποβιβασμού, όσο και για τους Αθηναίους για την εξασφάλιση της συμμετοχής τους σε κάποια [[UEFA#Διοργανώσεις της UEFA|ευρωπαϊκή διοργάνωση]] της επόμενης περιόδου. Η δε ΑΕΚ, δεν είχε εξασφαλίσει την ευρωπαϊκή συμμετοχή ούτε μέσω του [[Κύπελλο Ελλάδος ποδοσφαίρου ανδρών 1985-86|Κυπέλλου]], καθώς, ακόμη και εάν στα ημιτελικά απέκλειε τον ήδη πρωταθλητή Παναθηναϊκό, στον τελικό θα είχε να αντιμετωπίσει τον [[Ολυμπιακός Σ.Φ.Π. (ποδόσφαιρο)|Ολυμπιακό]] ή τον [[Άρης Θεσσαλονίκης (ποδόσφαιρο)|Άρη]], με πιθανότατα κανέναν από τους δύο να μην είχε πετύχει την έξοδο στην Ευρώπη μέσω του πρωταθλήματος.
      
Η ΑΕΚ τιμωρήθηκε με αφαίρεση 3 βαθμών από την επόμενη διοργάνωση. Παρά την αποκάλυψη της απόπειρας δωροδοκίας ο αγώνας διεξήχθη κανονικά και έληξε 2–0 υπέρ των γηπεδούχων, οι οποίοι πάντως δεν απέφυγαν τελικά τον υποβιβασμό στην πενταπλή ισοβαθμία.

=== Ντοπαρίσματα Ίσις ===
Ο [[Χιλή|Χιλιανός]] μέσος [[Αλεσάντρο Ίσις]] του [[ΟΦΗ (ποδόσφαιρο)|ΟΦΗ]] ανιχνεύτηκε θετικός σε χρήση απαγορευμένης φαρμακευτικής ουσίας κατά τη διενέργεια εργαστηριακών ελέγχων anti-doping σε δύο διαφορετικούς αγώνες, τους [[Παναχαϊκή Γ.Ε. (ποδόσφαιρο)|Παναχαϊκή]] – ΟΦΗ 1–2 τον Ιανουάριο και [[ΠΑΟΚ (ποδόσφαιρο ανδρών)|ΠΑΟΚ]] – ΟΦΗ 0–0 τον Απρίλιο του 1986. Στην πρώτη περίπτωση επιχειρήθηκε συγκάλυψη του γεγονότος, η δημοσιοποίησή του όμως από την εφημερίδα [[Έθνος (εφημερίδα)|''Το Έθνος'']] οδήγησε σε παραιτήσεις υπευθύνων, ενώ ούτε έπειτα από το δεύτερο εντοπισμό επιβλήθηκαν κάποιες κυρώσεις. Ο ισχύων τότε κανονισμός προέβλεπε για μεν τον Ίσις τιμωρία αποκλεισμού, για δε το σύλλογο ήττα και αφαίρεση 4 βαθμών σε κάθε αγώνα που υπήρξε ανίχνευση. Αποφεύγοντας τελικά οποιαδήποτε βαθμολογική κύρωση στη συγκεκριμένη υπόθεση, η ομάδα της Κρήτης κατέλαβε τη 2η θέση στο πρωτάθλημα, υψηλότερη ποτέ της ιστορίας της, πετυχαίνοντας παράλληλα τη συμμετοχή της για πρώτη φορά σε [[UEFA#Διοργανώσεις της UEFA|ευρωπαϊκή διοργάνωση]].

Η μη επιβολή ποινών αποτέλεσε δεδικασμένο δύο χρόνια αργότερα στην περιβόητη [[Α΄ Εθνική ποδοσφαίρου ανδρών 1987-1988|υπόθεση Τσίγκοφ]], με αφορμή την οποία η ελληνική πολιτεία αποφάσισε - αλλά εκ των υστέρων και όντας αντιμέτωπη με δυναμικές κινητοποιήσεις των φιλάθλων της [[Αθλητική Ένωση Λάρισας (ποδόσφαιρο ανδρών)|ΑΕΛ]] - να εναρμονίσει το θεσμικό πλαίσιο περί φαρμακοδιέγερσης με τις υπόλοιπες ομοσπονδίες ποδοσφαίρου της [[Ευρώπη]]ς, αίροντας οποιαδήποτε ευθύνη από το σύλλογο που ανήκε ο ντοπαρισμένος παίκτης.

=== Υψηλή προσέλευση κόσμου ===

Ένα χαρακτηριστικό της σεζόν αυτής, είναι η υψηλή προσέλευση των θεατών στα γήπεδα. Στο πρωτάθλημα αυτής της περιόδου οι δυο [[Ντέρμπι Ολυμπιακού - Παναθηναϊκού (ποδόσφαιρο ανδρών)|αιώνιοι]] έχουν σημειώσει το ρεκόρ μέσου όρου εισιτηρίων σε μία σεζόν, στην ιστορία τους. Ο, πρωταθλητής της σεζόν, [[Παναθηναϊκός (ποδόσφαιρο)|Παναθηναϊκός]] έκοψε σε 15 αγώνες 674.584 εισιτήρια (μ.ο. **44.972**) και ο [[Ολυμπιακός Σύνδεσμος Φιλάθλων Πειραιώς (ποδόσφαιρο)|Ολυμπιακός]] παρά την κακή πορεία του στο πρωτάθλημα (5η θέση), έκοψε 638.477 (μ.ο. **42.565**). 

Στον αγώνα **Παναθηναϊκού - ΑΕΚ 2-1**, στις 05–01–1986, σημειώθηκε η υψηλότερη προσέλευση φιλάθλων στην ιστορία των μεταξύ τους [[Αθηναϊκό ντέρμπι|ντέρμπι]], αλλά και η μεγαλύτερη καταγεγραμμένη προσέλευση θεατών σε έναν αγώνα στην ιστορία του ελληνικού πρωταθλήματος με **74.473** εισιτήρια, ξεπερνώντας για μόλις 8 (!) εισιτήρια τον αγώνα **ΑΕΚ - Ολυμπιακού 0-0**, στις 09–02–1986, όπου και εκεί σημειώθηκε η υψηλότερη προσέλευση φιλάθλων στην ιστορία των μεταξύ τους [[Ντέρμπι AEK - Ολυμπιακού|ντέρμπι]], καθώς κόπηκαν **74.465** εισιτήρια κι αυτός με την σειρά του ξεπέρασε για μόλις 46 εισιτήρια την επίδοση του αγώνα του πρώτου γύρου (**Ολυμπιακός - ΑΕΚ 2-2**) με **74.419**!

== Βαθμολογία ==




* <small>Σύστημα βαθμολογίας: **Νίκη:** 2 βαθμοί — **Ισοπαλία:** 1 βαθμός — **Ήττα:** 0 βαθμοί</small>
* <small>Η Παναχαϊκή τιμωρήθηκε με αφαίρεση ενός βαθμού, εξαιτίας της αντικανονικής χρησιμοποίησης του τιμωρημένου Γιώργου Παναγιωτίδη στο νικηφόρο 1–0 εντός έδρας με αντίπαλο τον Ηρακλή, στον οποίο και κατακυρώθηκε ο αγώνας με 2–0.</small>
Κριτήρια κατάταξης: **1.** Βαθμοί - **2.** Βαθμοί στους μεταξύ τους αγώνες - **3.** Διαφορά τερμάτων στους μεταξύ τους αγώνες - **4.** Αγώνας<br /><big></big>μπαράζ (κατάταξης) σε ουδέτερο γήπεδο με 30λεπτη παράταση σε περίπτωση ισοπαλίας - **5.** κλήρωση 
* <small>Το μπαράζ ΑΕΚ–Ηρακλής (4–1 και 0–3 στους μεταξύ τους) για την κατάληψη της 3ης θέσης διεκόπη στο 53' (0–0) και κατακυρώθηκε υπέρ της πρώτης.</small>
* <small>Δεδομένου ότι η 5η θέση είχε τυπική και μόνο σημασία, δεν πραγματοποιήθηκε το μπαράζ Ολυμπιακός - Πανιώνιος (4–3 και 0–1 στους μεταξύ τους αγώνες), παρά απευθείας διενεργήθηκε κλήρωση με τυχερό το δεύτερο. Ακολούθησε η πρόκριση του Ολυμπιακού στον τελικό του [[Κύπελλο Ελλάδος ποδοσφαίρου ανδρών 1985-86|κυπέλλου Ελλάδας]] και η βέβαιη συμμετοχή του (ανεξαρτήτως αποτελέσματος με τον ήδη πρωταθλητή Παναθηναϊκό) στο κύπελλο Κυπελλούχων.</small>
* <small>Η κατάταξη στις θέσεις 11η έως 15η πραγματοποιήθηκε μέσω [[Α΄ Εθνική ποδοσφαίρου ανδρών 1985-1986#Βαθμολογία για τον υποβιβασμό|ειδικού βαθμολογικού πίνακα]] με τα αποτελέσματα ανάμεσα στους 5 συλλόγους.</small>

== Πίνακας αποτελεσμάτων ==

* <small>ακυρώθηκε το αποτέλεσμα του αγώνα Παναχαϊκή - Ηρακλής 1-0 ([[Πάρις Γεωργακόπουλος]]) και κατακυρώθηκε 2-0 υπέρ των αρχικά ηττημένων, εξαιτίας της αντικανονικής συμμετοχής του τιμωρημένου Γιώργου Παναγιωτίδη με τους γηπεδούχους (από τους οποίους αφαιρέθηκε και ένας βαθμός)</small>

=== Αγώνες μπαράζ ===
Με την ολοκλήρωση της 30ής και τελευταίας αγωνιστικής του πρωταθλήματος στις 27 Απριλίου 1986, η διοργανώτρια αρχή [[Ελληνική Ποδοσφαιρική Ομοσπονδία|ΕΠΟ]] δεν επικύρωσε τον τελικό πίνακα βαθμολογίας εν αναμονή της απόφασης για τη μία εβδομάδα νωρίτερα [[Α΄ Εθνική ποδοσφαίρου ανδρών 1985-1986#Δωροδοκία Χρυσοβιτσιάνου|απόπειρα δωροδοκίας]] από τον Χρυσοβιτσιάνο. Η αφαίρεση ή μη βαθμών από την [[Αθλητική Ένωση Κωνσταντινουπόλεως (ποδόσφαιρο)|ΑΕΚ]], σε συνδυασμό με το εάν αυτή θα κατακτούσε ή όχι το [[Κύπελλο Ελλάδος ποδοσφαίρου ανδρών 1985-86|κύπελλο Ελλάδας]], του οποίου οι ημιτελικοί και τελικός είχαν προγραμματιστεί για τον ερχόμενο Μάιο, θα καθόριζαν τον σύλλογο που θα εξασφάλιζε, μαζί με τον δεύτερο της κατάταξης [[ΟΦΗ (ποδόσφαιρο)|ΟΦΗ]], τη συμμετοχή του στο [[κύπελλο ΟΥΕΦΑ 1986-1987|κύπελλο UEFA της νέας περιόδου]].

Η υπόθεση δωροδοκίας δεν τελεσιδίκησε πριν από τα μέσα Ιουνίου και η επιβολή στην ΑΕΚ ποινής αφαίρεσης 3 βαθμών, από το επόμενο όμως πρωτάθλημα, σήμαινε ότι οριστικά ισοβάθμησε με τον [[Ηρακλής Θεσσαλονίκης (ποδόσφαιρο ανδρών)|Ηρακλή]] στην 3η θέση του πρωταθλήματος, ο δε αποκλεισμός της στον ημιτελικό Κυπέλλου, θα οδηγούσε πλέον μόνο μία από τις δύο ομάδες σε ευρωπαϊκή έξοδο (καθώς στο [[Κύπελλο Κυπελλούχων Ευρώπης (ποδόσφαιρο)|Κυπελλούχων]] θα μετείχε ο φιναλίστ Κυπέλλου [[Ολυμπιακός Σύνδεσμος Φιλάθλων Πειραιώς (ποδόσφαιρο)|Ολυμπιακός]]), οπότε εσπευσμένα ορίστηκε ο μεταξύ τους αγώνας μπαράζ για την 3η θέση στο Εθνικό Στάδιο [[Βόλος|Βόλου]].

Ο Ηρακλής δεν επιθυμούσε αρχικά να προσέλθει στην αναμέτρηση, διαμαρτυρόμενος πως η αντίπαλός του θα έπρεπε να είχε τιμωρηθεί για την απόπειρα Χρυσοβιτσιάνου, υπό το φόβο όμως κυρώσεων από την ΕΠΟ εμφανίστηκε στο γήπεδο με αποστολή 10 μόλις ποδοσφαιριστών. Στο 53' και ενώ δεν είχε σημειωθεί τέρμα, έμεινε με 6 παίκτες λόγω τριών αποβολών και ενός τραυματισμού,  με συνέπεια κατά τον κανονισμό τη διακοπή και κατακύρωση του αγώνα υπέρ της ΑΕΚ. Η συγκεκριμένη συνάντηση αποκαλείται μέχρι και σήμερα ως το "μπαράζ της ντροπής". 

* 23 Ιουνίου 1986, **AEK — Ηρακλής*': διακοπή στο 53' (0–0) και κατακύρωση υπέρ της ΑΕΚ.

Η αντίστοιχη αναμέτρηση των επίσης ισοβαθμούντων [[Ολυμπιακός Σ.Φ.Π. (ποδόσφαιρο)|Ολυμπιακού]] και [[Πανιώνιος (ποδόσφαιρο)|Πανιωνίου]] δεν πραγματοποιήθηκε, όντας αδιάφορης σημασίας. Η 5η θέση δεν εξασφάλιζε ευρωπαϊκή συμμετοχή, ούτε καν στο [[Βαλκανικό Κύπελλο συλλόγων ποδοσφαίρου|Βαλκανικό κύπελλο συλλόγων]] που δεν επρόκειτο να διεξαχθεί την περίοδο 1986-87, ενώ επιπρόσθετα οι [[Πειραιάς|Πειραιώτες]] είχαν αγωνιστικές υποχρεώσεις για το διπλό ημιτελικό Κυπέλλου με τον Άρη. Διενεργήθηκε κλήρωση και 5οι στην κατάταξη αναδείχτηκαν οι [[Νέα Σμύρνη|Νεοσμυρνιώτες]], όταν όμως ο Ολυμπιακός προκρίθηκε στον τελικό εναντίον του ήδη πρωταθλητή [[Παναθηναϊκός (ποδόσφαιρο)|Παναθηναϊκού]] και άρα θα μετείχε σίγουρα στο ερχόμενο κύπελλο Κυπελλούχων, η ΕΠΟ του απένειμε άτυπα την 5η θέση.

=== Βαθμολογία για τον υποβιβασμό ===
Για την κατάληψη των θέσεων από 11η έως 15η και τον καθορισμό της δεύτερης ομάδας η οποία θα ακολουθούσε την Παναχαϊκή στη [[Β΄ Εθνική ποδοσφαίρου ανδρών|Β' Εθνική]], καταρτίστηκε ειδικός βαθμολογικός πίνακας με τα αποτελέσματα των συναντήσεων ανάμεσα στις 5 που είχαν συγκεντρώσει από 24 βαθμούς:

Ο Απόλλωνας είχε παραμείνει αήττητος αλλά με 2 μόνο νίκες, αμφότερες εκτός έδρας επί Εθνικού και Πανσερραϊκού. Ο τελευταίος υποβιβάστηκε εξαιτίας των ηττών από τους δύο προαναφερόμενους στην έδρα του (και ενώ εκεί νίκησε 4–1 τους [[Ολυμπιακός Σ.Φ.Π. (ποδόσφαιρο)|Ολυμπιακό]] και [[ΠΑΟΚ (ποδόσφαιρο ανδρών)|ΠΑΟΚ]] και 2–0 την [[Αθλητική Ένωση Κωνσταντινουπόλεως (ποδόσφαιρο)|ΑΕΚ]]), δεδομένου ότι εάν είχε αποσπάσει έστω και μία ισοπαλία, θα διατηρούσε τη θέση του στην κατηγορία εις βάρος ενός από αυτούς.

== Εισιτήρια ==


== Παραπομπές ==
<references />


== Πηγές ==
* [http://www.epo.gr Ελληνική Ποδοσφαιρική Ομοσπονδία]
* *Greece 1985/86*, Αλέξανδρος Μαστρογιαννόπουλος, *RSSSF (Recreation & Sports Soccer Statistics Foundation)*
* *"Το έπος της Α' Εθνικής"*, [[Γεώργιος Παγιωτέλης|Γιώργος Ν. Παγιωτέλης]], αφιέρωμα αθλητικού περιοδικού *«Οι ΠΑΓΚΟΣΜΙΟΙ» (τχ 40)'', Αθήνα Απρ 1997

Κατηγορία:Α΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1985-1986